open-index/open-wikipedia-markdown huggingface dataset:
ตัวละครในไฟนอลแฟนตาซี X และ X-2

*[[ไฟนอลแฟนตาซี X]]* เป็นเกมอันดับที่สิบในซีรีส์ *[[ไฟนอลแฟนตาซี]]* เป็นเกมประเภท console role playing และมียอดจำหน่ายสูงที่สุดใน พ.ศ. 2544 มีเนื้อเรื่องเกี่ยวกับ summoner และ guardian ที่ต้องการปราบสิ่งมีชีวิตที่เรียกว่า "ซิน" ในจักรวาลสมมติของโลกสปิรา โดยเนื้อเรื่องเป็นมุมมองจากทีดัส ซึ่งมาจากความฝันของ fayth ตัวละครต่างๆออกแบบโดย Tetsuya Nomura ต่อมาภาคต่อคือ *[[ไฟนอลแฟนตาซี X-2]]* ดำเนินเรื่องราวในช่วงเวลาสองปีถัดจากเหตุการณ์ใน *ไฟนอลแฟนตาซี X* และยังคงใช้ตัวละครส่วนใหญ่จากภาคก่อนหน้า

## ตัวละครหลักในไฟนอลแฟนตาซี X
* **ทีดัส**  ( ***Tidus*** )
** **เพศ :** ชาย
** **อายุ :** 17 ปี
** **สูง :** 175 ซ.ม.
** **สถานที่เกิด :** ซานากันด์
** **อาวุธ และเครื่องป้องกัน :** ดาบเบา และโล่
** **ประวัติ :** นักกีฬาบลิทซ์บอล ดาวดังแห่งทีมซานากันด์ เป็นลูกชายผู้เล่นในตำนาน **เจ็คต์**

* **ยูน่า**  ( ***Yuna*** )
** **เพศ :** หญิง
** **อายุ :** 17 ปี
** **สูง :** 161 ซ.ม.
** **สถานที่เกิด :** เบเบล
** **อาวุธ และเครื่องป้องกัน :** คทา และแหวน
** **ประวัติ :** หญิงสาวผู้อัญเชิญ ผู้ซึ่งสานต่อเจตนารมณ์ผู้เป็นพ่อ **พลัสก้า**

* **อารอน**  ( ***Auron*** )
** **เพศ :** ชาย
** **อายุ :** 35 ปี
** **สูง :** 182 ซ.ม.
** **สถานที่เกิด :** -
** **อาวุธ และเครื่องป้องกัน :** ดาบหนัก และปลอกแขน
** **ประวัติ :** การ์ดในตำนาน อดีตเป็นการ์ดของ **พลัสก้า** และเป็นเพื่อนสนิทของ **เจ็คต์**  ในการเดินทางไปปราบ **ซิน** 

* **วักก้า**  ( ***Wakka*** )
** **เพศ :** ชาย
** **อายุ :** 23 ปี
** **สูง :** 188 ซ.ม.
** **สถานที่เกิด :** บีไซต์
** **อาวุธ และเครื่องป้องกัน :** บอล และสนับแขน
** **ประวัติ :** หัวหน้านักกีฬาบลิทซ์บอล ทีมบีไซต์ ออราก้า และเป็นการ์ดของ **ยูน่า**

* **ลูลู่**  ( ***Lulu*** )
** **เพศ :** หญิง
** **อายุ :** 22 ปี
** **สูง :** 167 ซ.ม.
** **สถานที่เกิด :** บีไซต์
** **อาวุธ และเครื่องป้องกัน :** ตุ๊กตา และแหวน
** **ประวัติ :** หญิงสาวผู้ใช้เวทมนตร์ดำ คอยดูแล **ยูน่า** มาตั้งแต่เด็กดั่งน้องสาว 

* **คิมาริ**  ( ***Kimahri*** )
** **เพศ :** ชาย
** **อายุ :** 25 ปี
** **สูง :** 204 ซ.ม.
** **สถานที่เกิด :** กากาเซ็ต
** **อาวุธ และเครื่องป้องกัน :** หอก และสนับแขน
** **ประวัติ :** เป็น**ชนเผ่ารอนโซ่** คอยเป็นการ์ดให้ **ยูน่า** ตั้งแต่เด็กเช่นเดียวกับ **วักก้า** และ**ลูลู่**

* **ริคคุ**  ( ***Rikku*** )
** **เพศ :** หญิง
** **อายุ :** 15 ปี
** **สูง :** 158 ซ.ม.
** **สถานที่เกิด :** -
** **อาวุธ และเครื่องป้องกัน :** ปลอกแขนสนับมือ และโล่
** **ประวัติ :** หญิงสาว**ชนเผ่าอัลเบ็ด** เป็นลูกสาวของ **ซิด** หัวหน้าของชนเผ่าอัลเบ็ด และเธอยังมีศักดิ์เป็นลูกพี่ลูกน้องกับ **ยูน่า** ด้วย

* **ซีมัวร์** ( ***Seymour*** )
** **เพศ :** ชาย
** **อายุ :** 28 ปี
** **สูง :** -
** **สถานที่เกิด :** กวาโด้ สลัมป์
** **อาวุธ และเครื่องป้องกัน :** -
** **ประวัติ :** ผู้นำ**ชนเผ่ากวาโด้** เป็นขุนนางชั้นสูง มีลักษณะนิสัยทำทุกอย่างเพื่อให้ได้ในสิ่งที่ต้องการ

## Table of characters and actors

หมวดหมู่:ตัวละครในไฟนอลแฟนตาซี
พระเจ้าชินจงแห่งโครยอ

**พระเจ้าชินจงแห่งโครยอ** ( ค.ศ. 1144-ค.ศ. 1204) จักรพรรดิองค์ที่ 20 แห่ง ราชวงศ์โครยอ (ค.ศ. 1197-ค.ศ. 1204) เป็นพระโอรสของพระเจ้าอินจง และพระมเหสีคงเยตระกูลอิม ได้รับบรรดาศักดิ์เป็น **ท่านชายพยองยาง** (평량공, 平凉公) พระเชษฐาพระเจ้าอีจงถูกขุนนางฝ่ายทหารยึดอำนาจในค.ศ. 1170 และยกท่านชายอิกยางพระเชษฐาอีกองค์ขั้นเป็นพระเจ้ามยองจง แต่แล้วพระเจ้ามยองจงก็ทรงถูกชเวชุงฮอนปลดจากราชสมบัติในค.ศ. 1197 ชเวจุงฮอนจึงยกท่านชายพยองยาง พระชนมายุ 53 ชันษาจึงขึ้นครองราชย์สืบต่อมาเป็น **พระเจ้าชินจง** 

พระเจ้าชินจงทรงเป็นเพียงจักรพรรดิหุ่นเชิดไม่มีพระราชอำนาจใดๆเพราะเกาหลีอยู่ในยุดการปกครองเผด็จการทหารของชเวชุงฮอน (최충헌, 崔忠獻) เหตุการณ์ที่สำคัญในรัชสมัยของพระเจ้าชินจงคือกบฏชองมันจอก (만적) ซึ่งเป็นทาสในค.ศ. 1198 ซึ่งเป็นกบฏของสามัญชนและทาสขนาดใหญ่ทางเหนือของเมืองแคซอง ต่อต้านการปกครองที่กดขี่ของทางราชสำนัก ชเวชุงฮอนสามารถเข้าปราบได้ แต่ก็แสดงให้เห็นว่าการปกครองของเผด็จการทหารนำมาซึ่งความทุกข์ร้อนของราษฎรโครยอ

## พระราชวงศ์
***พระราชบิดา** พระเจ้าอินจงแห่งโครยอ 인종
***พระราชมารดา** สมเด็จพระราชินีคงเย ตระกูล ลิม (공예왕후 임씨, 恭睿王后 任氏)

**พระมเหสี**
*สมเด็จพระราชินีซาจอง ตระกูล คิม 선정왕후 김씨(宣靖王后)

**พระราชโอรส**
*องค์ชายฮึยจง  (희종) พระราชโอรสของสมเด็จพระราชินีซาจอง ตระกูล คิม 
*องค์ชายยางยาง 양양공(襄陽公) พระราชโอรสของสมเด็จพระราชินีซาจอง ตระกูล คิม 

**พระราชธิดา**
*องค์หญิงฮโยฮอ 효회공주(孝懷公主) พระราชธิดาของสมเด็จพระราชินีซาจอง ตระกูล คิม 
*องค์หญิงคยองนยอง 경녕궁주(敬寧宮主) พระราชธิดาของสมเด็จพระราชินีซาจอง ตระกูล คิม 

หมวดหมู่:ราชวงศ์โครยอ
ชินจง
เม่งจื๊อ

thumb|เม่งจื๊อ
**เม่งจื๊อ** ()  หรือในทางตะวันตกรู้จักในชื่อ **เมนเชียส** () ปีเกิดที่ได้รับการยอมรับที่สุดคือประมาณ 372 - 289 ก่อนคริสตกาล หรืออาจราว 385 - 303/302 ก่อนคริสตกาล) เป็นนักปรัชญาชาวจีน เป็นคนเมืองจูทางตอนใต้ของมณฑลชานตง  เม่งจื๊อได้รับถ่ายทอดแนวความคิดของขงจื๊อมาจากหลานชายของขงจื๊อเอง จึงถือว่าเป็นลูกศิษย์ของขงจื๊อคนหนึ่ง 

เม่งจื๊อชอบเดินทางออกสั่งสอนหลักความคิดของเขาและก่อนที่เขาจะลาออกจากราชการ เขาแต่งหนังสือขึ้นรวม 7 เล่ม เป็นบันทึกคำสนทนาโต้ตอบเกี่ยวกับหลักปรัชญาของเขา มีการรวมรวบเข้าเป็น 4 เล่มใหญ่ และได้กลายเป็นรากฐานการศึกษาหลักปรัชญาของเม่งจื๊อในเวลาต่อมา

แนวคิดของเม่งจื๊อ กล่าวว่า "โดยธรรมชาติแล้ว มนุษย์ทุกคนมีพื้นฐานเป็นคนดีมาแต่กำเนิด แต่สิ่งแวดล้อมที่ไม่ดีต่าง ๆ ทำให้คนเราเปลี่ยนแปลงไป" เม่งจื๊อเชื่อว่า ความดีทั้งหมดสามารถต่อเติมให้กับมนุษย์ได้ด้วยการศึกษาศิลปะวิทยาการต่าง ๆ การศึกษาสามารถช่วยแก้ไขปัญหาต่าง ๆ ที่เกิดขึ้นได้ ไม่ได้เกิดจากประชาชนเป็นผู้กระทำ แต่เกิดจากบรรดาผู้ปกครองที่ไม่มีการศึกษา ฉะนั้นผู้ปกครองควรเป็นนักปรัชญาหรือไม่ก็ควรให้นักปรัชญามาเป็นปกครอง ในกรณีที่นักปกครองไม่มีคุณสมบัติเช่นนั้น ในข้อนี้เขาเน้นว่าชนชั้นบริหารรัฐบาลควรเป็นผู้ที่มีการศึกษา ผู้มีการศึกษาจะสามารถเข้าใจถึงความต้องการของประชาชนได้ดีกว่า

แนวคิดในส่วนนี้ของเม่งจื๊อตรงกันข้ามกับศิษย์ของขงจื๊ออีกคน คือ ซุนจื๊อ โดยสิ้นเชิง ซุนจื๊อเห็นว่ามนุษย์มีธรรมชาติที่ชั่วร้ายเป็นพื้นฐาน เพื่อที่จะขจัดความชั่วร้ายนั้น ต้องมีการควบคุมและอบรมสั่งสอนให้ยึดมั่นคุณธรรมอย่างจริงจัง

นอกจากนี้ในส่วนที่เกี่ยวกับชนชั้นในสังคม เม่งจื๊อสนับสนุนให้มีชนชั้น คือ ผู้ปกครองและผู้ถูกปกครอง เม่งจื๊อกล่าวว่า "ทั้ง 2 ชนชั้น มีหน้าที่ที่จะต้องสนับสนุนซึ่งกันและกัน ถ้าขาดผู้หนึ่งผู้ใดไป สังคมก็จะไม่สมบูรณ์"
 
* ครอบครัว
* มารดา เมิ่งหมู่

## ดูเพิ่ม
* ลัทธิขงจื๊อ

## อ้างอิง

หมวดหมู่:นักปรัชญาชาวจีน
ซุนจื๊อ

thumb|ซุนจื๊อ
**ซุนจื๊อ** () ราวปี 312–230 ก่อนคริสตกาล เป็นนักปรัชญาชาวจีน เป็นสานุศิษย์ของขงจื๊อเช่นเดียวกับเม่งจื๊อ เขาเป็นคนเมืองเชาซึ่งอยู่ทางตอนใต้ของมณฑลหูเป่ย กับมณฑลซันซี มีชื่อว่ากวง แต่เป็นที่รู้จักในชื่อ ซุน ชิง (Hsun Ching) พออายุได้ 50 ปี เดินทางไปศึกษาที่รัฐชี เขาบันทึกแนวคิดของเขาเป็นความยาว 32 บท

แนวคิดของเขาที่ปรากฏในหนังสือชื่อ *ซุนจื๊อ* เห็นว่า "ตามธรรมชาติแล้วมนุษย์ชั่วร้าย ซึ่งเกิดจากอารมณ์มีความต้องการอยากที่จะได้ เพื่อที่จะขจัดความชั่วร้าย มนุษย์จะต้องปฏิบัติตนอยู่ในกรอบแห่งข้อบังคับของสังคม ความดีงามและการศึกษาก็มีส่วนช่วยทำให้มนุษย์เป็นคนดีได้เช่นกัน" แนวคิดของเขาตรงกันข้ามกับเม่งจื๊อ โดยถ้าเปรียบเทียบเม่งจื๊อเป็นขาว ซุนจื๊อก็เป็นดำ นอกจากนี้เขายังปฏิเสธสิ่งที่เหลือเชื่อ ที่ไม่สามารถพิสูจน์ด้วยหลักเหตุและผล จัดได้ว่าเขาเป็นผู้ยกย่องความเป็นเหตุเป็นผลด้วยผู้หนึ่ง

## ดูเพิ่ม
* ลัทธิขงจื๊อ

## อ้างอิง

หมวดหมู่:นักปรัชญาชาวจีน
คตินิยมเปลี่ยนแนว

thumb|ลักษณะสถาปัตยกรรมในคตินิยมเปลี่ยนแนว พิพิธภัณฑ์ Imperial War Museum North ออกแบบโดย Daniel Libeskind
thumb|สะพาน
**คตินิยมเปลี่ยนแนว** () หรืออาจเรียกว่า **การเปลี่ยนแนว** () เป็นรูปแบบสถาปัตยกรรมที่พัฒนาจากสถาปัตยกรรมหลังสมัยใหม่ ที่เริ่มช่วงปลายคริสต์ทศวรรษ 1980 โดยมีเอกลักษณ์จากรูปแบบการแตกกระจาย, ความสนใจในการเปลี่ยนแปลงพื้นผิวของโครงสร้างหรือเปลือก, รูปร่างที่ไม่ใช่เส้นตรง ที่ทำให้เกิดการทำให้บิดเบี้ยวและความไม่เป็นระเบียบขององค์ประกอบทางสถาปัตยกรรม อย่างเช่นโครงสร้างและสิ่งห่อหุ้ม ภาพปรากฏของอาคารที่เห็นจะมีเอกลักษณ์ที่เร่งเร้าสิ่งที่คาดไม่ถึงและความยุ่งเหยิงที่ถูกควบคุม

เหตุการณ์สำคัญในประวัติศาสตร์ของการเคลื่อนไหวของนักนิยมเปลี่ยนแนว อย่างเช่นงานการแข่งขันการออกแบบสถาปัตยกรรมที่ปาร์กเดอลาวีแล็ต (โดยเฉพาะอย่างยิ่ง ในผลงานการเข้าแข่งขันของฌาคส์ แดร์ริดา และปีเตอร์ ไอเซนมาน และผลงานชนะเลิศของเบอร์นาร์ด ชูมี, งานนิทรรศการสถาปัตยกรรมตามคติเปลี่ยนแนวที่พิพิธภัณฑ์ศิลปะสมัยใหม่ ในปี ค.ศ. 1988 ที่นิวยอร์ก จัดขึ้นโดยฟิลิป จอห์นสันและมาร์ก วิกลีย์ และงานเปิดของเวกซ์เนอร์เซนเตอร์ฟอร์ดิอาตส์ ในโคลัมบัส ออกแบบโดยปีเตอร์ ไอเซนมาน และงานนิทรรศการเดอะนิวยอร์กเอกซิบิชัน ที่มีผลงานของแฟรงก์ เกห์รี, แดเนียล ลิเบส์ไคนด์, แร็ม โกลฮาส, ปีเตอร์ ไอเซนมาน, ซาฮ่า ฮาดิด, Coop Himmelb(l)au และบอร์นาร์ด ชูมี

จุดเริ่มต้น มีสถาปนิกหลายท่านรู้จักรูปแบบคตินิยมเปลี่ยนแนว ได้รับอิทธิพลจากแนวความคิดของนักปรัชญาชาวฝรั่งเศสที่ชื่อ ฌัก แดรีดา โดยไอเซนมานได้พัฒนาความสัมพันธ์กับแดรีดา ถึงกระนั้นรูปแบบการออกแบบทางสถาปัตยกรรมของเขาก็พัฒนามานานก่อนที่จะมาเป็นนักนิยมเปลี่ยนแนว ผู้มีงานคตินิยมเปลี่ยนแนวหลายคนมักได้รับอิทธิพลจากการทดลองจากกฎเกณฑ์ทั่วไปและการทำรูปทรงเรขาคณิตให้ไม่สมดุลของสถาปัตยกรรมคตินิยมโครงสร้าง (รัสเซีย) นอกจากนี้ยังมีการอ้างอิงในการเคลื่อนไหวสถาปัตยกรรมคตินิยมเปลี่ยนแนว อย่างนวยุคนิยม/คตินิยมหลังนวยุค, บาศกนิยม, ลัทธิจุลนิยม และศิลปะร่วมสมัย

ความพยายามของสถาปัตยกรรมในคตินิยมเปลี่ยนแนว คือการพยายามนำสถาปัตยกรรมออกจากที่ผู้ออกแบบเรียกว่า กฎตายตัวของนวยุคนิยม อย่างเช่น "รูปทรงตามประโยชน์ใช้สอย", "สัจจะแห่งรูปทรง" และ "เนื้อแท้แห่งวัสดุ"

## อ้างอิง

หมวดหมู่:สถาปัตยกรรม
หมวดหมู่:รูปแบบสถาปัตยกรรม
เบอร์นาร์ด ชูมี

**เบอร์นาร์ด ชูมี** (Bernard Tschumi) เกิดเมื่อวันที่ 25 มกราคม ค.ศ. 1944 ในเมืองโลซาน ประเทศสวิตเซอร์แลนด์ เป็นสถาปนิก นักเขียน และนักศึกษาศาสตร์ เขามีส่วนร่วมกับสถาปัตยกรรมดีคอนสตรักทิวิสม์ เขาเกิดในครอบครัวชาวฝรั่งเศสและสวิส เขาทำงานและอยู่ที่นิวยอร์กและปารีส เขาศึกษาที่ปารีสและที่สถาบันเทคโนโลยีแห่งสหพันธ์สวิส ซือริช ที่เขาได้รับสถาปัตยกรรมบัณฑิตในปี 1969  

ชูมีสอนที่ Portsmouth Polytechnic ในพอร์ตสมัท สหราชอาณาจักร, สมาคมสถาปัตยกรรม วิทยาลัยสถาปัตยกรรมในลอนดอน, Institute for Architecture and Urban Studies ในนิวยอร์ก, มหาวิทยาลัยพรินซ์ตัน, Cooper Union ในนิวยอร์ก และมหาวิทยาลัยโคลัมเบีย ที่เขาเป็นคณบดี Graduate School of Architecture, Planning and Preservation ระหว่างปี 1988 ถึง 2003 ชูมีเป็นพลเมืองถาวรอเมริกัน

หมวดหมู่:สถาปนิกชาวฝรั่งเศส
หมวดหมู่:สถาปนิกชาวสวิส
หมวดหมู่:บุคคลจากโลซาน
หมวดหมู่:บุคคลจากสมาคมสถาปัตยกรรม วิทยาลัยสถาปัตยกรรม
โมดูล

**โมดูล** ( หรือมีการสะกด **มอดูล** หรือ **มอยูล / มอจูล**) หรือ **ส่วนจำเพาะ** เป็นส่วนประกอบของระบบที่ใช้ในการเชื่อมต่อกับระบบอื่น โดยตัวโมดูลเองจะมีการออกแบบและควบคุมดัดแปลงภายในตัวโมดูลเอง อาจหมายถึง

* โมดูล (คณิตศาสตร์) 
* เมโมรีโมดูล
* ระบบโมดูล ใช้ในระบบฟันเฟือง
* มอจูลาร์เรคอร์ด บริษัทเพลงจากออสเตรเลีย

## หมายเหตุ
ยีโอลดีเชชเชอร์ชีส

**ยีโอลดีเชชเชอร์ชีส** () เป็นผับเก่าแก่ในกรุงลอนดอน อังกฤษ ตั้งอยู่แยกออกจากถนนฟลีต บน Wine Office Court

## อายุ
ยีโอลดีเชชเชอร์ชีสเป็นหนึ่งในผับในลอนดอนที่สร้างขึ้นใหม่ไม่นานหลังจากไฟไหม้ครั้งใหญ่เมื่อ พ.ศ. 2209 โดยก่อนหน้านี้มีผับตั้งอยู่ที่ตำแหน่งนี้มาตั้งแต่ พ.ศ. 2081 แม้ว่าจะมีผับที่เก่าแก่กว่าจำนวนมากที่เหลือรอดมาได้เนื่องจากตั้งอยู่พ้นจากขอบเขตที่เกิดเหตุไฟไหม้ หรือเนื่องจากสร้างจากหินอย่างเช่น Tipperary บนฝั่งตรงข้ามของ Fleet Street แต่ยีโอดล์เชชเชอร์ชีสก็ยังสามารถดึงดูดผู้สนใจได้ด้วยเสน่ห์ของบรรยากาศแบบทึมๆอันเนื่องมาจากภายในผับมีแสงสว่างธรรมชาติน้อย

ไม้บุผนังบางส่วนภายในผับเป็นของเมื่อศตวรรษที่ 19 ห้องใต้ดินหลังคาโค้งนั้นเชื่อกันว่าเป็นของ Carmelite Monastery ซึ่งเคยตั้งอยู่ที่ตำแหน่งนี้เมื่อศตวรรษที่ 13 ทางเข้าผับแห่งนี้ตั้งอยู่ในตรอกแคบๆและเงียบสงบมาก ในฤดูหนาวทางผับจะเปิดเตาผิงเพื่อให้ความอบอุ่นแก่ลูกค้า

หมวดหมู่:สถานที่ท่องเที่ยวในอังกฤษ
หมวดหมู่:สิ่งก่อสร้างในสหราชอาณาจักร
หมวดหมู่:นครหลวงลอนดอน
หมวดหมู่:ลอนดอน
ปราสาทมาร์กัต

**ปราสาทมาร์กัต** ( หรือ **Marqab**, ) เป็นซากปราสาทที่สร้างโดยทหารครูเสด ปัจจุบันตั้งอยู่ในประเทศซีเรีย  ปราสาทมาร์กัตเป็นที่ตั้งมั่นสำคัญของอัศวินเซนต์จอห์น ก่อตั้งเมื่อปี ค.ศ. 1062

ปราสาทมาร์กัตตั้งอยู่บนเนินสูงราว 500 เมตรจากระดับน้ำทะเลบนภูเขาไฟที่ดับแล้วริมถนนระหว่างทริโปลิและลาทาเคียราวสองกิโลเมตรจากทะเลเมดิเตอร์เรเนียนราว 6 กิโลเมตรจากทางใต้ของบันนิยาส เดิมคาดว่าเป็นป้อมโบราณแต่สิ่งก่อสร้างในทางการป้องกันทางการทหารเริ่มก่อสร้างเมื่อปี ค.ศ. 1062 โดยอาหรับผู้ยังรักษาป้อมต่อมาภายในนครรัฐอันติโอค (Principality of Antioch) ของคริสเตียนหลังสงครามครูเสดครั้งที่ 1 เมื่อนครรัฐพ่ายแพ้ในปี  ค.ศ. 1104 ในยุทธการฮาร์รัน (Battle of Harran) จักรวรรดิไบแซนไทน์ก็ฉวยโอกาสยึดปราสาทมาร์กัตจากฝ่ายมุสลิม สองสามปีต่อมาปราสาทก็ถูกยึดโดยทานเคร็ด เจ้าชายแห่งกาลิลี (Tancred, Prince of Galilee) ผู้สำเร็จราชการของอันติโอคผู้รวมปราสาทมาร์กัตเข้าเป็นส่วนหนึ่งของนครรัฐอันติโอค

ในคริสต์ทศวรรษ 1170 เรย์นาลด์ที่ 2 มาซอร์แห่งอันติโอคก็ปกครองปราสาทมาร์กัตในฐานะที่เป็นปราสาทที่ขึ้นกับอาณาจักร์เคานท์แห่งทริโปลิ ปราสาทมีขนาดใหญ่โตมากจนต้องมีเจ้าหน้าที่ของตนเองและมีปราสาทอื่นที่มาขึ้นเป็นของตนเอง ลูกชายของ เรย์นาลด์ขายปราสาทให้กับอัศวินเซนต์จอห์นในปี  ค.ศ. 1186 เพราะตระกูลมาซอร์ไม่มีงบประมาณเพียงพอที่จะบำรุงรักษา หลังจากการซ่อมแซมและขยายโดยฮอสพิทาลเลอร์แล้วมาร์กัตก็กลายเป็นศูนย์กลางของอัศวินเซนต์จอห์นในซีเรีย ภายใต้การควบคุมของอัศวินเซนต์จอห์นของปราสาทสิบสี่หอก็เป็นปราสาทที่เข้ายึดได้ยาก  ศอลาฮุดดีนล้อมปราสาทในปี  ค.ศ. 1188 แต่ไม่สามารถยึดได้ และเป็นปราสาทในบรรดาดินแดนอีกเล็กน้อยที่ศอลาฮุดดีนไม่สามารถจะยึดได้หลังจากที่ได้รับชัยชนะส่วนใหญ่ต่อคริสเตียน

เมื่อมาถึงคริสต์ศตวรรษที่ 13 อัศวินเซนต์จอห์นก็ปกครองอาณาบริเวณรอบๆ ปราสาทและถนนที่ผ่านปราสาท และสามารถทำรายได้ได้เป็นจำนวนมากจากนักเดินทางและนักแสวงบุญที่ต้องเดินทางผ่าน ไอแซ็ค คอมเนนัสแห่งไซปรัส (Isaac Comnenus of Cyprus) ถูกจำขังไว้ที่ปราสาทนี้หลังจากที่ถูกสมเด็จพระเจ้าริชาร์ดที่ 1 แห่งอังกฤษไปจับตัวมาจากไซปรัสระหว่างสงครามครูเสดครั้งที่ 3 สังฆราชจากวาเลเนียเองก็ใช้มาร์กัตเป็นศูนย์กลางราวปี ค.ศ. 1240 มาร์กัตมีขนาดใหญ่เป็นที่สองรองจากปราสาทเชวาลิเยร์

มามลุค (Mamluk)  สุลต่านแห่งอียิปต์ คาลาวัน (Qalawun) เริ่มล้อมมาร์กัตเมื่อวันที่ 25 เมษายน ค.ศ. 1285 และเพียงเดือนเดียวก็สามารถยึดมาร์กัตได้โดยการระเบิดกำแพงทางด้านเหนือของปราสาท เพราะความที่มีความนับถือในความมั่นคงของปราสาทและในความกล้าหาญของผู้ต่อสู้รักษาปราสาทไว้ คาลาวันจึงอนุญาตให้อัศวินเซนต์จอห์นออกจากปราสาทได้โดยนำของติดตัวไปได้เท่าที่จะแบกไหวเท่านั้น และแทนที่จะทำลายปราสาทเช่นที่ทำลายปราสาทอื่นๆ ที่ผ่านมาก่อนหน้านั้น คาลาวันก็ใช้มาร์กัตเป็นที่ตั้งของกองทหารมามลุค

## อ้างอิง

 
## ดูเพิ่ม
* ปราสาท
* อัศวินทิวโนนิค
* สงครามครูเสด
* อัศวินเซนต์จอห์น

## แหล่งข้อมูลอื่น

* photograph on Google Maps

หมวดหมู่:ปราสาทครูเสด 
หมวดหมู่:ปราสาทในประเทศซีเรีย
จันทรา (แก้ความกำกวม)

**จันทรา** สามารถหมายถึง
* จันทรา ซีดีรวมซอฟต์แวร์โอเพนซอร์ส ของไทย รวมรวมโดย SIPA
* กล้องโทรทรรศน์อวกาศจันทรา
* จันทรายาน ยานสำรวจดวงจันทร์ของอินเดีย
* ทอ.4 จันทรา เครื่องบินฝึก ออกแบบและสร้างโดยกองทัพอากาศไทย
* จันทรา ชัยนาม นักแสดงนำหญิงยอดเยี่ยม รางวัลภาพยนตร์ไทย และดีเจชาวไทย

## ความหมายอื่น
* จันทร์
เคาน์ตีตริโปลี

**เคาน์ตีตริโปลี** (, ค.ศ. 1102–1289) เป็นหนึ่งในรัฐนักรบครูเสด สถาปนาในลิแวนต์ตรงพื้นที่ตริโปลี ทางตอนเหนือของเลบานอน และพื้นที่บางส่วนของซีเรียตะวันตกในปัจจุบัน
เมื่อนักรบครูเสดชาวแฟรงก์ ซึ่งส่วนใหญ่เป็นกองกำลังฝรั่งเศสตอนใต้ เข้ายึดภูมิภาคนี้ใน ค.ศ. 1109 แบร์ทร็องแห่งตูลูซกลายเป็นเคานต์แห่งตริโปลีคนแรกที่เป็นขึ้นกับพระเจ้าโบดวงที่ 1 แห่งเยรูซาเลม นับแต่นั้นมา การปกครองเคาน์ตีไม่ได้ตัดสินโดยการสืบทอดทางสายเลือดอย่างเคร่งครัด แต่ขึ้นอยู่กับปัจจัยต่าง ๆ เช่น กำลังทหาร (สงครามภายนอกและสงครามกลางเมือง) ความโปรดปราน และการเจรจา ใน ค.ศ. 1289 เคาน์ตีตริโปลีตกเป็นของพวกมัมลูกมุสลิมแห่งไคโรภายใต้สุลต่านเกาะลาวูน และเคาน์ตีนี้ก็ถูกผนวกเข้ากับรัฐสุลต่านมัมลูก

## การยึดโดยกองทัพคริสเตียน

แรมงที่ 4 แห่งตูลูซ เป็นหนึ่งในผู้นำครูเสดที่ร่ำรวยและมีอำนาจมากที่สุด ถึงกระนั้น ภายหลังสงครามครูเสดครั้งที่ 1 เขาก็ยังไม่สามารถครอบครองที่ดินผืนใดในตะวันออกใกล้ได้ ในขณะที่เคาน์ตีอิเดสซา, ราชอาณาจักรเยรูซาเลม และราชรัฐแอนติออกได้รับการสถาปนาขึ้นแล้วก่อนหน้านี้ ตริโปลีถือเป็นเป้าหมายทางยุทธศาสตร์ที่สำคัญเนื่องจากเป็นจุดเชื่อมต่อระหว่างชาวฝรั่งเศสทางใต้กับชาวนอร์มันทางเหนือ อีกทั้งยังเป็นพื้นที่ที่อุดมสมบูรณ์และมีประชากรหนาแน่น ในปี 1645 แรมงที่ 4 ได้เข้ายึดครองตอร์โตซา (ปัจจุบันคือฏ็อรฏูส) และในปี 1646 เขาได้เตรียมการร่วมกับเหล่าทหารผ่านศึกจากครูเสดปี 1644 เพื่อเข้ายึดตริโปลี

### ป้อมปราการตริโปลี

บนสันเขาธรรมชาติที่เขาตั้งชื่อว่า "มงต์ เปอเลอแร็ง" (ภูเขานักแสวงบุญ) ซึ่งอยู่ห่างจากตริโปลี 3 กิโลเมตร แรมงที่ 4 เริ่มสร้างป้อมปราการขนาดใหญ่ที่เรียกว่า ป้อมปราการตริโปลี หรือเดิมเป็นที่รู้จักในชื่อ "ปราสาทแซงต์-จีล" แม้จะมีป้อมปราการใหม่และกองกำลังที่โชกโชน แต่การล้อมตริโปลีของแรมงที่ 4 ก็ไม่สามารถยึดท่าเรือได้สำเร็จ เขาเสียชีวิตลงเมื่อวันที่ 25 กุมภาพันธ์ 1648

### การสืบตำแหน่ง
เคาน์ต กีโยมแห่งเซร์ดาญ ลูกพี่ลูกน้องและสหายศึกของแรมงที่ 4 ได้รับการสนับสนุนจากแทนเครด เจ้าชายแห่งกาลิลี แต่สิทธิในการสืบทอดอำนาจในศึกตริโปลีของเขาถูกคัดค้านโดย แบร์ทร็องแห่งตูลูซ บุตรนอกสมรสของแรมงที่ 4 แบร์ทร็องซึ่งได้รับการสนับสนุนจากพระเจ้าบอลด์วินที่ 1 แห่งเยรูซาเลม เดินทางมาถึงตะวันออกใกล้พร้อมกับกองทัพขนาดใหญ่และกองเรือจำนวนมากจากสาธารณรัฐเจนัว

เพื่อยุติปัญหาการสืบตำแหน่ง พระเจ้าบอลด์วินที่ 1 ได้ร่างสนธิสัญญาแบ่งเขตการปกครอง โดยกำหนดให้กีโยมครองตริโปลีตอนเหนือและยอมสวามิภักดิ์ต่อแทงเครด ในขณะที่แบร์ทร็องจะครองตริโปลีตอนใต้ในฐานะข้าช่วงของบอลด์วิน ภายใต้การโจมตีอย่างพร้อมเพรียงของชาวคริสต์ ตริโปลีก็พ่ายแพ้เมื่อวันที่ 12 กรกฎาคม 1652 ส่งผลให้การขยายอำนาจของอาณาจักรเยรูซาเลมเสร็จสมบูรณ์ และเมื่อกีโยมเสียชีวิตลงจากการถูกลูกธนูปักที่หัวใจ (บางกระแสอ้างว่าเป็นการฆาตกรรม) แบร์ทร็องจึงได้กลายเป็นเคาน์ตแห่งตริโปลีคนแรกอย่างเป็นทางการ

## ดูเพิ่ม
* สงครามครูเสด 

## อ้างอิง

## แหล่งข้อมูลอื่น

หมวดหมู่:รัฐสิ้นสภาพในทวีปเอเชีย
หมวดหมู่:นครรัฐครูเสด
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 13
หมวดหมู่:ราชาธิปไตยในอดีต
โอราซีโอ เจนตีเลสกี

**โอราซิโอ เจ็นทิเลสชิ** (ภาษาอังกฤษ: **Orazio Lomi Gentileschi** หรือ **Orazio Gentileschi**) (ค.ศ. 1563 - ค.ศ. 1639) เป็นจิตรกรสมัยบาโรกชาวอิตาลีคริสต์ศตวรรษที่ 16 และ 17 ผู้มีความเชี่ยวชาญทางการเขียนศิลปะคริสต์ศาสนา โอราซิโอเป็นบิดาของอาร์เทมิเซีย เจ็นทิเลสชิ

โอราซิโอ เจ็นทิเลสชิเกิดเมื่อ ค.ศ. 1563 ที่เมืองปีซา  และเสียชีวิตเมื่อ ค.ศ. 1639 ที่กรุงลอนดอน

## ประวัติ

ในปลายคริสต์ทศวรรษ 1570 หรือต้นคริสต์ทศวรรษ 1580 เจ็นทิเลสชิย้ายไปกรุงโรม เจ็นทิเลสชิมีส่วนในการสร้างงานที่มหาวิหารซานตามาเรียมายอเร, วัดซานนิโคโลอินคาเซเร, วัดซานตามาเรียเดลลาพาเซ และมหาวิหารเซนต์จอห์นแลเตอร์รัน

แต่ผู้ที่มีอิทธิพลต่อเจ็นทิเลสชิมากตั้งแต่ต้นคริสต์ศตวรรษที่ 17 คือคาราวัจโจผู้ที่ขณะนั้นทำงานอยู่ในโรมและเป็นจิตรกรผู้มีชื่อเสียงที่มีผู้ลูกศิษย์ลูกหาจำนวนมาก

## อ้างอิง

## ดูเพิ่ม
* ศิลปะคริสต์ศาสนา

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2106
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรในคริสต์ศตวรรษที่ 17 
หมวดหมู่:จิตรกรสมัยบาโรก
หมวดหมู่:บุคคลจากปิซา
ดิสนีย์แลนด์ (แก้ความกำกวม)

**ดิสนีย์แลนด์** (Disneyland) อาจหมายถึง

; รีสอร์ต โรงแรมและสวนสนุก
* ดิสนีย์แลนด์รีสอร์ต สวนสนุกและรีสอร์ตในรัฐแคลิฟอร์เนีย ของวอลต์ดิสนีย์ 
* ดิสนีย์แลนด์ปารีส สวนสนุกและรีสอร์ตในเมืองปารีส ประเทศฝรั่งเศส
* ฮ่องกงดิสนีย์แลนด์รีสอร์ต สวนสนุกและรีสอร์ตในฮ่องกง
* เซี่ยงไฮ้ดิสนีย์รีสอร์ต สวนสนุกในเซี่ยงไฮ้ สาธารณรัฐประชาชนจีน

; บริเวณสวนสนุก
* ดิสนีย์แลนด์ สวนสนุกแห่งแรกของดิสนีย์แลนด์รีสอร์ต
* โตเกียวดิสนีย์แลนด์ สวนสนุกในโตเกียวดิสนีย์รีสอร์ตทีโตเกียว ประเทศญี่ปุ่น
* ดิสนีย์แลนด์พาร์ก (ปารีส) ชื่อสวนสนุกในดิสนีย์แลนด์ปารีส
* เซี่ยงไฮ้ดิสนีย์แลนด์พาร์ก ชื่อสวนสนุกในเซี่ยงไฮ้ดิสนีย์รีสอร์ก
* ฮ่องกงดิสนีย์แลนด์ สวนสนุกในฮ่องกงดิสนีย์แลนด์รีสอร์ต
คาโรลิน สุภาลักษณ์ นีมะโยธิน

**คาโรลิน สุภาลักษณ์ นีมะโยธิน** หรือ "แคล" นักร้องนักแต่งเพลง และนักแสดงชาวไทยที่มีผลงานที่เป็นที่รู้จักอย่างเพลง *"ใจชา ๆ"* ภายใต้สังกัดจีเอ็มเอ็ม แกรมมี่

## ประวัติ
แคล เกิดที่ลอสแอนเจลิส ประเทศสหรัฐอเมริกา  มีพี่น้อง 3 คน โดยแคลเป็นลูกสาวคนโต และมีน้องชายอีก 2 คน แคลอาศัยอยู่ที่สหรัฐอเมริกาจนกระทั่งอายุ 17 ปี โดยในช่วงวันหยุดในแต่ละปี แคลได้เดินทางมาท่องเที่ยวที่ประเทศไทยอยู่เสมอ

เนื่องจากมีความสนใจในการเป็นนักร้อง แคลจึงได้สมัครเข้าเป็นนักร้องกับค่ายจีเอ็มเอ็ม แกรมมี่เมื่ออายุ 16 ปี ควบคู่กับการเริ่มเข้าห้องอัด เรียนร้องเพลงเพิ่มเติมและฝึกหัดทำงานเบื้องหลังไปด้วย เช่น การร้องคอรัส การแต่งเพลง หลังจากนั้น 1 ปี เมื่อทางค่ายแกรมมี่รับเธอเข้าสังกัด แคลจึงย้ายมาอาศัยอยู่ที่ประเทศไทย พร้อม ๆ กับเริ่มทำงานเพลงทั้งในฐานะนักร้อง และนักแต่งเพลง

## ชีวิตครอบครัว
ด้านชีวิตครอบครัว ได้พบรักกับ ดีเจหนุ่มเชื้อสายเอเชีย นามว่า Atley ปัจจุบันสมรสแล้ว โดยมีบุตรชายและบุตรสาวรวมกันเป็น 2 คน 

## ผลงาน
### ผลงานเพลง
*อัลบั้ม *"แคล"* (Kal) (ศิลปินเดี่ยว พ.ศ. 2548)
*อัลบั้ม *"Sleepless Society 2"* (รวมศิลปิน พ.ศ. 2549) เพลง ตกลงว่า
*อัลบั้ม *"Bossa Blossom"* (รวมศิลปิน พ.ศ. 2550)
*อัลบั้ม *"Triple Flavor"* (รวมศิลปิน พ.ศ. 2550)
*ซิงเกิลเพลง "ไม่ใช่ใครก็ได้" (พ.ศ. 2550)
*ซิงเกิลเพลง "Sing My Song" (พ.ศ. 2551)
*อัลบั้ม "Feel By Kal" (อัลบั้ม Cover เพลงสากล) (พ.ศ. 2551)
*ซิงเกิลเพลง "หน้าไม่อาย" (พ.ศ. 2552)
*ซิงเกิลเพลง "Sexercise" Feat.Zeal (พ.ศ. 2552)
*ซิงเกิลเพลง "ยิ่งเห็นยิ่งเจ็บ" (พ.ศ. 2552)
*ซิงเกิลเพลง "เวลากับใจคน" (พ.ศ. 2553)
*ซิงเกิลเพลง "I just wanna have fun" (พ.ศ. 2553)
*ซิงเกิลเพลง "จะรักใคร...ก็ใจฉัน" (พ.ศ. 2553)
*ซิงเกิลเพลง "ปฏิเสธไม่ได้ว่ารักเธอ" Feat. แบงค์ วงแคลช (พ.ศ. 2554)
*ซิงเกิลเพลง "ฝากความยินดี" (พ.ศ. 2554)
*อัลบั้ม *"Forget Me Not"* (ศิลปินเดี่ยว พ.ศ. 2554)
*แต่งเพลงให้กับศิลปินค่ายแกรมมี่ เช่น กอล์ฟ-ไมค์ อัลบั้ม *"กอล์ฟ-ไมค์"* เพลง *"Bounce"* (พ.ศ. 2548) ธงไชย แมคอินไตย์ อัลบั้ม *"Vol.1"* เพลง *"ให้ท่า"* และ *"Believe"*
*ซิงเกิลเพลง "LUCKY" (พ.ศ. 2556)

### ผลงานพิธีกร
*พิธีกรรายการFive Live (พ.ศ. 2553)

### ผลงานการแสดง
*ภาพยนตร์เรื่อง *"[[ลองของ 2]]"* (พ.ศ. 2551)  รับบทเป็น เพ็ญ
*ภาพยนตร์เรื่อง *"[[Bitter/Sweet ข้ามฟ้า หาสูตรรัก]]"* (พ.ศ. 2553) รับบทเป็น ไข่มุก (Kaimook)
*นักแสดงรับเชิญในละครเรื่อง *"[[เป็นต่อ]]"* (ออกอากาศวันที่ 29 พฤศจิกายน พ.ศ. 2550)

## อ้างอิง

หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม มิวสิค
ดิสนีย์แลนด์รีสอร์ต

**ดิสนีย์แลนด์รีสอร์ต** () รู้จักกันในชื่อทั่วไปว่า **ดิสนีย์แลนด์** () เป็นสวนสนุกและบริการโรงแรมที่พักในพื้นที่เดียวกัน แห่งแรกของบริษัทดิสนีย์ ตั้งอยู่ที่รัฐแคลิฟอร์เนีย สหรัฐอเมริกา มีสัญลักษณ์คือปราสาทเจ้าหญิงนิทรา เปิดดำเนินการเมื่อวันที่ 17 กรกฎาคม พ.ศ. 2498 ในชื่อดีสนีย์แลนด์ เครื่องเล่นสำคัญเมื่อแรกเปิดดำเนินการคือ เฟอร์ริสวีล ภายหลังมีการปรับปรุงเพิ่มส่วนของสวนสนุกใหม่ที่เรียกว่า ดีสนีย์แคลิฟอร์เนีย แอดเวนเจอร์ ส่วนของสวนสนุกดั้งเดิมจึงเรียกว่า ดีสนีย์แลนด์ พาร์ค สำหรับส่วนของโรงแรมที่พักและศูนย์การค้าจะเรียกว่า ดาวน์ทาวน์ดีสนีย์ดีสทริค และรวมกันทั้งหมดเรียกว่า ดีสนีย์แลนด์รีสอร์ตเครื่องเล่นที่สำคัญใน ดีสนีย์แลนด์พาร์ค อาทิ ปีเตอร์แพน คาร์ ไพเรทออฟคาริเบียน และ สตาร์วอร์

## สถานที่ท่องเที่ยว
thumb|แผ่นที่ของดิสนีย์แลนด์รีสอร์ต

### สวนสนุก
* ดิสนีย์แลนด์ เดิมสร้างโดย วอลต์ ดิสนีย์ เปิดให้บริการเมื่อวันที่ 17 กรกฎาคม ค.ศ. 1955

* ดิสนีย์แคลิฟอร์เนียแอดเวนเจอร์ เป็นสวนสนุกที่สร้างโดยอิงประวัติศาสตร์และวัฒนธรรมของรัฐแคลิฟอร์เนีย เปิดให้บริการเมื่อวันที่ 8 กุมภาพันธ์ ค.ศ. 2001

### ช้อปปิ้ง อาหาร และความบันเทิง
* ดาวน์ทาวน์ดิสนีย์ เป็นย่านร้านค้าปลีกร้านอาหาร และแหล่งบันเทิงกลางแจ้งตั้งอยู่ระหว่างทางเดินเล่นของสวนสนุกดิสนีย์แลนด์รีสอร์ทและโรงแรมดิสนีย์แลนด์

### โรงแรม
* โรงแรมดิสนีย์แลนด์ เดิมสร้างขึ้นโดย แจ็ค ราเธอร์ ซึ่งเปิดบริการเมื่อวันที่ 5 ตุลาคม ค.ศ. 1955 และได้รับการซื้อโดยดิสนีย์ ในปี ค.ศ. 1988
* ดิสนีย์แลนด์แกรนด์แคลิฟอร์เนียโฮเต็ลแอนด์สปา สถาปัตยกรรมแบบช่างฝีมือของช่วงต้นทศวรรษ 1900 ซึ่งเปิดให้บริการเมื่อวันที่ 2 มกราคม ค.ศ. 2001
* ดิสนีย์พาราไดซ์โฮเต็ล เป็นโรงแรมที่ได้รับการออกแบบเป็นส่วนหนึ่งของดิสนีย์แลนด์แคลิฟอร์เนียแอดเวนเจอร์ ซึ่งเปิดให้บริการเมื่อปี ค.ศ. 1984 หลังจากเปลี่ยนชื่อเป็นโรงแรมดิสนีย์แลนด์แปซิฟิคในปี ค.ศ. 1995 หลังจากการเข้าซื้อกิจการของดิสนีย์แลนด์ ชื่อปัจจุบันเปิดให้บริการเมื่อวันที่ 15 ธันวาคม ค.ศ. 2000
* ยังไม่มีชื่อโรงแรม มีกำหนดเปิดบริการ ปี ค.ศ. 2021

หมวดหมู่:ดิสนีย์แลนด์รีสอร์ต
หมวดหมู่:สวนสนุกในสหรัฐ
หมวดหมู่:สวนสนุกและสถานพักตากอากาศของวอลต์ดิสนีย์
บีเดิล

**บีเดิล** () หรือในภาษาอังกฤษเรียกว่า **วีเดิล** () เป็นโปเกมอนแมลงมีขน เป็นหนอนที่พบในป่าแห่งแรกในเขตคันโตและโจโตะ บีเดิลเป็นโปเกมอนอ่อนแอที่ถูกจับเพียงเพื่อพัฒนาร่างเป็นโคคูน ร่างดักแด้ และเป็นสเปียร์ โปเกมอนแตนในที่สุด บีเดิลมีเท้าเล็ก ๆ สีชมพู และจมูกกลม ๆ สีชมพู ปกติจะเจอบีเดิลในป่าและทุ่งหญ้า กินใบไม้ บีเดิลจะป้องกันตัวเองจากนักล่าอย่างดีโดยใช้หนามขนาดสองนิ้วบนหัวที่สามารถหลั่งสารพิษแรงออกมาได้ และมีเหล็กในอีกอันอยู่ด้านหลัง บีเดิลใช้ประสาทสัมผัสการดมกลิ่นด้วยจะงอยเพื่อหาชนิดของใบไม้ที่มันกิน เนื่องจากบีเดิลมักอาศัยในป่าและทุ่งหญ้า มันจึงกินใบไม้ได้ทุกวัน

ลอเรดานา ลิปเปรีนี นักเขียนหนังสือ *เจเนราซีโอเน โปเกมอน: อี บัมบีนี เอ อินวาซีโอเน พลาเนตาเรีย เด นูโอวี* (; ) ให้ความเห็นว่า เหล็กในของบีเดิลทำให้มันดูดุร้ายกว่าคาเตอร์ปี บรรณาธิการหนังสือพิมพ์*[[ซานแอนโตนิโอเอกซ์เพรสนิวส์]]* ซูซาน เยิกส์ บรรยายถึงบีเดิลว่า "น่ารักอย่างน่าขยะแขยง" (disgustingly cute) จิม สเตอร์ลิง จากบล็อกดิสตรักทอยด์ รวมบีเดิลไว้ในรายชื่อโปเกมอน "ขยะ" 30 ตัวจากโปเกมอนภาคเรดและบลู เขาเรียกมันว่า "*ตัว*ตะขาบ" (centipede thing) และวิจารณ์ "ใบหน้าที่ขี้เกียจและน่าเหยียดหยาม" (shitty, lazy facial features) เป็นสิ่งที่เขาเรียกว่า "ความคิดของโทซาคินโตะและพาเวา ที่ว่า 'หวดเขาใส่มัน' (whack a horn on it)" เขาเสริมว่าขณะทีคาเตอร์ปีดูคล้ายกับหนอนผีเสื้อ บีเดิลกลับเป็น "ตัวตลก" ไอจีเอ็นรวมบีเดิลเป็นส่วนหนึ่งในโพลล์โปเกมอนที่ชื่นชอบสำหรับคนหนุ่มสาว
## อ้างอิง

 
หมวดหมู่:สายพันธุ์โปเกมอน
หมวดหมู่:โปเกมอนประเภทแมลง
หมวดหมู่:โปเกมอนประเภทพิษ
หมวดหมู่:ตัวละครที่เป็นผึ้ง
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
โรคห่า

**โรคห่า** หรือ **ห่ากินเมือง** คือ โรคระบาดร้ายแรงที่คร่าชีวิตคนจำนวนมากในเวลาอันรวดเร็­­ว ตามพจนานุกรมฉบับราชบัณฑิตยสถาน *ห่า* มีความหมายถึงผีจำพวกหนึ่งที่ทำให้เกิดโรคระบาดอย่างร้ายแรง เป็นเหตุให้คนตายจำนวนมาก เช่น โรคลงราก (อหิวาตกโรค) กาฬโรค จึงเรียกโรคนี้ว่า โรคห่า 

การที่ตีความว่าโรคห่าคืออหิวาตกโรค (cholera) เพียงอย่างเดียวนั้นน่าจะเกิดจากการตีความโบราณศัพท์ผิดพลาดเนื่องด้วยประวัติศาสตร์ด้านโรคระบาดที่มีข้อมูลไม่ชัดเจนในสมัยรัตนโกสินทร์ โรคระบาดร้ายแรงที่เกิดขึ้นบ่อยคืออหิวาตกโรค ดังเช่น ห่าลงปีระกาในสมัยพระบาทสมเด็จพระพุทธเลิศหล้านภาลัย โดยปรากฏในพงศาวดารกรุงรัตนโกสินทร์ รัชกาลที่ 2 ว่า 

สมเด็จกรมพระยาดำรงราชานุภาพทรงอธิบายว่าไข้ป่วงที่เกิดขึ้นในพงศาวดารคืออหิวาตกโรค สำหรับคำว่า *อหิวาตก* ในหนังสือศัพทานุกรมโบราณร่วมสมัยที่ชื่อว่า *อักขราภิธาน* ของหมอบรัดเล ซึ่งตีพิมพ์ในปี พ.ศ. 2416 ได้ให้คำจำกัดของคำว่า หมายถึง โรคลมมีพิศม์ เสมือนพิศม์งูนั้น ซึ่งสามารถตีความได้ว่าเป็นโรคลมประเภทหนึ่งเท่านั้น นอกจากนี้ *อหิวาตกภัย* ในสมัยโบราณนั้น เมืออ้างอิงจากจารึกตำราวัดพระเชตุพน พบว่าประกอบด้วย ไข้ออกดำ ไข้ออกแดง ไข้ดาวเรือง ไข้มะเร็งทูม ไข้สังวาลย์พระอินทร์ ไข้กระดานหิน ไข้มหาเมฆ ไข้หงส์ระทด ไข่ลากสาดสายฟ้าฟาด ไข้ไฟเดือนห้า ไข้ละอองไฟฟ้า ไข้ข้าวไหม้น้อย ไข้มหานิส ไข้ฟองปานแดง แต่เนื่องจากจารึกตำราชุดนี้หายไปหลายแผ่น จึงไม่ทราบโรคที่เรียกว่าอหิวาตกภัยทั้งหมด ทำให้เข้าใจได้ว่า *อหิวาตกภัย* ในจารึกวัดพระเชตุพนหมายถึงโรคระบาด

ทั้งนี้ โรคระบาดหรือโรคห่าที่สำคัญตามพระราชบัญญัติระงับโรคระบาด พ.ศ. 2456 ระบุไว้สามโรค คือ อหิวาตกโรค กาฬโรค และไข้ทรพิษ

## อ้างอิง

หมวดหมู่:โรคระบาด
หมวดหมู่:คำและวลีภาษาไทย
กรณ์ภัสสร ด้วยเศียรเกล้า

**พรเกล้า ด้วยเศียรเกล้า** (เกิด 22 ตุลาคม พ.ศ. 2533) ชื่อเล่น **แกรนด์** เป็นนักร้อง นักเต้น นักแสดง พิธีกรชาวไทยเชื้อสายจีน มีชื่อเสียงจากการประกวด เดอะสตาร์ ค้นฟ้าคว้าดาวปี 5 ก่อนหน้านั้นเข้าวงการบันเทิงจากการเป็นพิธีกรรายการวัยรุ่น สตรอเบอรี่ชีสเค้ก และเป็นนางแบบให้แก่นิตยสารต่าง ๆ 

กรณ์ภัสสรเป็นน้องสาวของ กาญจน์เกล้า ด้วยเศียรเกล้า, มีน้องสาว 1 คน คือ ด้วยเกล้า ด้วยเศียรเกล้า (แกรนท์), พ่อมาจากครอบครัวคนจีน (แซ่อึ้ง 黄) ชื่อนายเศียร ด้วยเศียรเกล้า และ มีแม่เป็นครอบครัวชาวไทยพุทธภาคใต้จังหวัดนครศรีธรรมราช ชื่อนางพาณิภัค ด้วยเศียรเกล้า (หรือบางข้อมูลระบุชื่อแม่ว่า**ชุติกาญจน์ ด้วยเศียรเกล้า**) ในปี 2559 ได้เปลี่ยนชื่อ จาก "พรรณวรท" เป็น "กรณ์ภัสสร" เนื่องจากปัญหาสุขภาพและไปดูหมอ

## ประวัติ
แกรนด์ กรณ์ภัสสรสำเร็จการศึกษาอนุบาลจากโรงเรียนอนุบาลสีวลี ประถมศึกษาจากโรงเรียนพระหฤทัยดอนเมือง และมัธยมศึกษาจากโรงเรียนหอวัง สายศิลป์-ภาษาญี่ปุ่น ปัจจุบันสำเร็จการศึกษาคณะนิเทศศาสตร์ สาขาวิชาสื่อสารการตลาด มหาวิทยาลัยรังสิต 
แกรนด์ กรณ์ภัสสรได้มีการรวมกลุ่มกับเพื่อนตั้งวง Cover ชื่อว่า** Lollipops** ซึ่งมีสมาชิกทั้งหมด 7 คน Cover วง Berryz Koubou ของญี่ปุ่น แต่หลังจากที่ แกรนด์ กรณ์ภัสสรได้เข้ามาเป็นพิธีกรรายการ สตรอเบอรี่ชีสเค้ก วง Lollipops จึงเลิกเต้นไป
## ผลงานเพลง

### ซิงเกิล
* เว้นวรรค (พ.ศ. 2555)
* แบบว่า AH AH feat. CD guntee (พ.ศ. 2564)
* เปิดห้องรอแล้วนะ (พ.ศ. 2566)
* จับหน่อยจะวูบ (พ.ศ. 2569)

## คอนเสิร์ต

### ละครโทรทัศน์

## ซิตคอม

## รายการโทรทัศน์

## มิวสิกวิดีโอ

## รางวัล
* ได้รับรางวัล รางวัลจีเมมเบอร์ อวอร์ด 2013 (Gmember Awards 2013) สาขา สุดยอดศิลปินกลุ่มแห่งปี (แกรนด์ ฮั่น)
* อันดับ 1 THE STAR POLL 2012 สาขา GIRL OF THE YEAR 
* ได้รับรางวัล 100 Most Spicy Idols 2013
* ได้รับรางวัล ศิลปินคู่ยอดนิยม (แกรนด์ ฮั่น) งาน Kazz Awards 2013
* อันดับ 1 นิตยสารสไปซีปกสวยโดนใจคุณ
* ได้รับรางวัล รางวัล 2013 MusicLiary Awards สาขา"2013 Popular Female Artist" ศิลปินหญิงยอดนิยมประจำปี 2013 

## อ้างอิง

## แหล่งข้อมูลอื่น
* 
* 
* เว็บไซต์แฟนคลับ 
* grand_thestar ในอินสตาแกรม

หมวดหมู่:บุคคลจากกรุงเทพมหานคร
หมวดหมู่:นักร้องหญิงชาวไทย
หมวดหมู่:นักเต้นไทย
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายจีน
หมวดหมู่:นักแสดงหญิงชาวไทยเชื้อสายจีน
หมวดหมู่:พิธีกรชาวไทย
หมวดหมู่:บุคคลจากโรงเรียนหอวัง
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินที่เป็นแนวร่วมกปปส.
หมวดหมู่:พุทธศาสนิกชนชาวไทย
นุริคาเบะ

**นุริคาเบะ** () เป็นเกมปริศนา (Puzzle) แบบ Binary Puzzle (เกมปริศนาที่ใช้วิธีการใช้สีขาวและดำถมลงบนตารางขนาดต่างๆ เช่น 3x3, 5x5) โดยรูปแบบของปริศนาจะเริ่มโดยมีชุดตัวเลขจำนวนหนึ่งบนตารางขนาดต่างๆ  ชื่อของเกม มาจากนิทานพื้นบ้านญี่ปุ่น หมายถึง กำแพงที่มองไม่เห็นที่ปิดกั้นไม่ให้คนเดินผ่านไปมา หรือก็คือสีขาวแทนกำแพง สีดำแทนทางเดินนั่นเอง

## กฎกติกา
# ช่องที่มีตัวเลข หมายถึง ช่องที่เป็นสีขาว (กำแพง)  ห้ามเพิ่มช่องตัวเลข/แก้ไขช่องตัวเลข (บางครั้งใช้จุดเล็กๆ สีดำเพื่อช่วยจำ)
# ตัวเลข หมายถึง จำนวนช่องที่มีสีขาวที่โดนล้อมกรอบโดยสีดำโดยรวมช่องที่มีตัวเลขแล้ว (ขนาดกำแพง) และต้องมีเลขแค่ตัวเดียวในพื้นที่นี้
# ช่องสีดำทั้งหมด (ทางเดิน) ต้องเชื่อมต่อเป็นผืนเดียวกัน
# จะมีช่องสีดำแบบ 2x2 ไม่ได้ 
# การเชื่อมต่อของช่องสีดำและช่องสีขาว  จะต้องเชื่อมต่อกันในแนวขนานหรือตั้งฉากเท่านั้น (คล้ายกติกาของโกะ)  ไม่นับรวมในแนวทแยงมุม

## ประวัติความเป็นมา
เผยแพร่ครั้งแรกในเดือน มีนาคม ค.ศ. 1991 ออกแบบโดยชาวญี่ปุ่นนามแฝงว่า เลนิน  ในหนังสือเกมปริศนาญี่ปุ่น (Nikoli Tsushin) ฉบับที่ 33 และถูกตีพิมพ์ต่อเนื่องตั้งแต่ฉบับที่ 38 เป็นต้นมา

## การแก้ปริศนา

การแก้ปริศนาสามารถทำได้โดยไม่ต้องอาศัยการคาดเดา  และผลของการแก้ปริศนาจะมีเพียงแบบเดียวเท่านั้น

## กลยุทธ์การเล่นเบื้องต้น
 
# ช่องที่มีเลข 1 จะถูกล้อมรอบด้วยสีดำทั้งหมด (กติกาข้อ 2)
# ช่องว่างที่มีเลขประกบอยู่ 2 ด้านขึ้นไป จะต้องเป็นสีดำ (กติกาข้อ 2)
# ถ้ามีช่อง สีดำ 3 ช่องวางเรียงกันเป็นรูปตัว L แล้ว อีกช่องที่เหลือ จะต้องเป็น สีขาวเท่านั้น (ตามกติกาข้อ 4)
# ทั้งสีขาวและสีดำ ถ้าถูกสีอื่นปิดล้อม 3 ด้านแล้ว ด้านที่เหลือจะต้องเป็นสีเดียวกัน เพื่อให้ยังเชื่อมต่อกันได้ (กติกาข้อ 5)

## Link
*Nikoli's English page on ''Nurikabe'' 
*Puzzle Nurikabe Online

หมวดหมู่:ปริศนา
มาริอา เตเรซาแห่งสเปน

**มาริอา เตเรซาแห่งสเปน** (, ) เป็นสมเด็จพระราชินีแห่งฝรั่งเศสและ สมเด็จพระราชินีแห่งนาวาร์ ในพระเจ้าหลุยส์ที่ 14 แห่งฝรั่งเศส 

ครั้งเมื่อ พระเจ้าหลุยส์ที่ 14 แห่งฝรั่งเศส ออกรบกับ วิลเลียมแห่งออเรนจ์ ฮอลแลนด์  พระราชินีมารีทรงต้องปกครองพระราชวังแวร์ซายส์แทน และ ทรงสั่งห้ามพฤติกรรมที่ผิดศีลธรรม งานเลี้ยงมั่วสุม การพนัน และ อบายมุขทุกชนิด เนื่องจากอุปนิสัยของพระนางที่เครงศาสานา

นอกจากนี้ยังมีบทบาทในการเจรจาต่อรองสนธิสัญญากับสุลต่านจากอินเดีย 

หมวดหมู่:บุคคลที่เกิดในปี พ.ศ. 2181
หมวดหมู่:ราชินีแห่งฝรั่งเศส
หมวดหมู่:เจ้าหญิงสเปน
หมวดหมู่:ราชวงศ์บูร์บง (ฝรั่งเศส)
หมวดหมู่:ราชวงศ์บูร์บง (สเปน)
หมวดหมู่:ราชวงศ์ฮาพส์บวร์ค
หมวดหมู่:เจ้าหญิงโปรตุเกส
หมวดหมู่:ผู้สำเร็จราชการแทนพระองค์ที่เป็นสตรี
หมวดหมู่:พระเจ้าหลุยส์ที่ 14 แห่งฝรั่งเศส
พีระมิดลูฟวร์

thumb|right|280px|พีระมิดกระจกยามค่ำคืน

**พีระมิดลูฟวร์** () เป็นพีระมิดที่สร้างขึ้นจากกระจกและโลหะ มีพีระมิดขนาดเล็กกว่า 3 หลังตั้งอยู่โดยรอบ ตั้งอยู่ที่ลานหน้าพิพิธภัณฑสถานลูฟวร์ในกรุงปารีส ประเทศฝรั่งเศส ทำหน้าที่เป็นทางเข้าหลักของพิพิธภัณฑ์ สร้างเสร็จเมื่อ พ.ศ. 2532 และกลายเป็นหนึ่งในจุดสังเกตของกรุงปารีส

## การออกแบบและก่อสร้าง

การก่อสร้างพีระมิดนี้มอบหมายโดยฟร็องซัว มีแตร็อง ประธานาธิบดีฝรั่งเศส เมื่อ พ.ศ. 2527 ออกแบบโดย ไอ. เอ็ม. เพ สถาปนิกที่เคยรับผิดชอบการออกแบบ Miho Museum ที่ญี่ปุ่น โครงสร้างพีระมิดนี้สร้างขึ้นจากแผ่นกระจกทั้งหลัง มีความสูง 20.6 เมตร ฐานรูปสี่เหลี่ยมจัตุรัสมีความยาวด้านละ 35 เมตร ประกอบขึ้นจากแผ่นกระจกรูปสี่เหลี่ยมขนมเปียกปูน 603 แผ่น และแผ่นกระจกรูปสามเหลี่ยม 70 แผ่น
 
พีระมิดและโถงทางเข้าที่อยู่ข้างใต้ สร้างขึ้นเนื่องจากทางเข้าเดิมของลูฟวร์ไม่สามารถรองรับจำนวนผู้มาเยือนที่มีมากในแต่ละวันได้อีกแล้ว ผู้มาเยือนที่เข้าจากพีระมิดจะลงไปโถงทางเข้ากว้างขวาง แล้วกลับขึ้นไปยังอาคารหลักของลูฟวร์ พิพิธภัณฑ์อีกหลายแห่งได้นำแนวคิดนี้ไปใช้ เช่น Museum of Science and Industry ในชิคาโก การก่อสร้างพีระมิดและโถงทางเข้าใต้ดินดำเนินการโดย Dumez

## กระจก 666 แผ่น: ตำนานเมือง
thumb|right|300px|พีระมิดล้อมรอบด้วยอาคารของลูฟวร์

บางคนกล่าวอ้างว่าแผ่นกระจกบนพิระมิดลูฟวร์มีทั้งหมด 666 แผ่น ซึ่งเป็น "number of the beast" ที่มักจะถูกนำไปเชื่อมโยงกับซาตาน ผู้สนใจด้านประวัติศาสตร์จำนวนมาก ตัวอย่างเช่น หนังสือของ Dominique Stezepfandt ที่มีชื่อว่า *François Mitterrand, Grand Architecte de l'Univers* ได้กล่าวไว้ว่า "พีระมิดถูกอุทิศให้แก่พลังที่เล่ากันว่าเป็น Beast ใน พระคัมภีร์วิวรณ์ (...) โครงสร้างทั้งหลังมีรากฐานอยู่บนเลข 6"

เรื่องราวของกระจก 666 แผ่นเริ่มต้นขึ้นเมื่อราวทศวรรษที่ 1980 (พ.ศ. 2523-2532) โดยแผ่นพับโฆษณาอย่างเป็นทางการที่ตีพิมพ์ระหว่างการก่อสร้างได้กล่าวอ้างถึงตัวเลขนี้ถึงสองครั้ง แต่หน้าก่อน ๆ ในแผ่นพับกล่าวไว้ว่ากระจกมี 673 แผ่น ตัวเลข 666 ยังถูกกล่าวถึงในหนังสือพิมพ์หลายฉบับ อย่างไรก็ตาม พิพิธภัณฑสถานลูฟวร์ได้แถลงว่า พีระมิดประกอบขึ้นจากแผ่นกระจก 673 แผ่น (รูปสี่เหลี่ยมขนมเปียกปูน 603 แผ่น และรูปสามเหลี่ยม 70 แผ่น)  มีผู้พยายามนับจำนวนแผ่นกระจกบนพีระมิดอยู่หลายครั้ง โดยแต่ละครั้งจะนับได้จำนวนที่แตกต่างกันเล็กน้อย แต่จะมากกว่า 666 แผ่นทุกครั้ง

ข่าวลือได้กลับมาอีกครั้งใน พ.ศ. 2546 เมื่อนวนิยาย *[[The Da Vinci Code]]* ของแดน บราวน์ ได้กล่าวถึงเรื่องนี้ โดยที่ตัวเอกของเรื่องครุ่นคิดว่า "พีระมิดหลังนี้สร้างขึ้นด้วยแผ่นกระจก 666 แผ่นพอดี ตามความต้องการของประธานาธิบดีมิตแตร์รองด์ ซึ่งกลายเป็นหัวข้อร้อนท่ามกลางผู้สนใจทฤษฎีสมคบคิดที่กล่าวอ้างว่า 666 เป็นตัวเลขของซาตาน" อย่างไรก็ตาม David A. Shugarts ได้รายงานว่า จากคำกล่าวของโฆษกประจำสำนักงานของไอ. เอ็ม. เพ ประธานาธิบดีฝรั่งเศสไม่เคยระบุจำนวนแผ่นกระจกที่ต้องการให้ใช้ในการก่อสร้างพีระมิด

## อ้างอิง

## แหล่งข้อมูลอื่น

* Great buildings
* Photographs of the Louvre Pyramids 

หมวดหมู่:ตำนานพื้นบ้าน
หมวดหมู่:พีระมิดในทวีปยุโรป
หมวดหมู่:สิ่งก่อสร้างในปารีส
หมวดหมู่:สิ่งก่อสร้างที่ทำด้วยแก้ว
หมวดหมู่:สิ่งก่อสร้างโดยไอ. เอ็ม. เพ
ราชวงศ์ยูลิอุส-เกลาดิอุส

**ราชวงศ์ยูลิอุส-เกลาดิอุส** () ประกอบด้วยจักรพรรดิโรมัน 5 พระองค์ ได้แก่ เอากุสตุส, ติแบริอุส, กาลิกุลา, เกลาดิอุส และแนโร

ชื่อ *Julio-Claudian* เป็นศัพท์ทางประวัติศาสตร์นิพนธ์จากตระกูลทั้งสองในราชวงศ์นี้: ยูลิอี ไกซาเรส และ เกลาดิอี แนโรเนส

## เส้นเวลาราชวงศ์

ImageSize  = width:800 height:60
PlotArea   = top: 0 width:790 left:10 bottom:20

Colors =
    id:pink    value:rgb(0.7,0.7,1) # light pink    id:pink       value:rgb(1,0.7,0.7) # light pink    id:green     value:rgb(0.7,1,0.7) # light green
    id:blue      value:rgb(1,1,0.7)   # light blue
    id:black     value:rgb(0.7,1,1)   # light black    id:black    value:rgb(1,0.7,1)   # light black    id:grey      value:gray(0.8)      # grey

Period      = from:-27 till:68
TimeAxis    = orientation:horizontal
ScaleMajor  = unit:year increment:5 start:-25
ScaleMinor  = unit:year increment:1 start:-27

BarData=
  bar:barre1

PlotData=
  align:center textcolor:black fontsize:8 mark:(line,black) shift:(0,0)
  bar:barre1
  from:    -27  till:  14   color:pink   text:Augustus
  from:    14   till:  37   color:red   text:Tiberius
  from:    37   till:  41   color:yellow     text:Caligula
  from:    41   till:  54   color:black      text:Claudius
  from:    54   till:  68  color:green    text:Nero


#จักรพรรดิเอากุสตุส (27 ปีก่อนคริสต์ศักราช–ค.ศ. 14)
#จักรพรรดิติแบริอุส (ค.ศ. 14–37)
#จักรพรรดิกาลิกุลา (ค.ศ. 37–41)
#จักรพรรดิเกลาดิอุส (ค.ศ. 41–54)
#จักรพรรดิแนโร (ค.ศ. 54–68)

## พงศาวลี

## อ้างอิง

### ข้อมูล

* 
*
*

## อ่านเพิ่ม
* Matyszak, Philip. *The Sons of Caesar: Imperial Rome's First Dynasty*, London: Thames & Hudson, 2006 (hardcover, )
* Anthony Kamm, *The Romans an Introduction*
* Suetonius, *The Lives of the twelve Caesars* http://www.fordham.edu/halsall/ancient/suetonius-index.html
* Anthony A. Barrett, *Agrippina : sex, power, and politics in the early Empire*
* Lecture and notes from CLCV 1003A (Classical Roman Civilization); Carleton University
* Wood, Susan, *The Incredible, Vanishing Wives of Nero* http://www.portraitsofcaligula.com/3/miscellaneous1.htm 
* Holztrattner, Franz, *Poppaea Neronis Potens: Studien zu Poppaea Sabina*, Berger & Söhne: Graz-Horn, 1995
* N.A. *Octavia*, tragedy preserved with the writings of Seneca
* Tacitus, *[[Annals (Tacitus)|Annals]]*
* Robert Graves, *[[I, Claudius]]*
* Robert Graves, *Claudius the God*

## แหล่งข้อมูลอื่น
* Julio-Claudian Art by Joe Geranio

หมวดหมู่:ก่อตั้งในศตวรรษที่ 1 ก่อนคริสตกาล
บรรณาธิการ

**บรรณาธิการ** (คำสนธิ: บรรณ (หนังสือ) + อธิการ (เจ้าการ); ) เป็นบุคคลซึ่งมีหน้าที่รับผิดชอบ ในการจัดทำ รวบรวม ตรวจแก้ คัดเลือก หรือควบคุม เนื้อหาและภาพทั้งหมด ที่จะตีพิมพ์เป็นหนังสือ หรือเป็นสิ่งพิมพ์ที่มีกำหนดว่าจะออกเรื่อยไปตามลำดับ โดยใช้ชื่อเดิม เช่น หนังสือพิมพ์ และนิตยสารต่าง ๆ และนิยมใช้เป็นคำย่ออย่างไม่เป็นทางการว่า “บ.ก.” ส่วนคำที่ใช้เรียกกระบวนการลักษณะดังกล่าว คือ *บรรณาธิกร* ()

พจนานุกรม ฉบับราชบัณฑิตยสถาน พ.ศ. 2542 ให้ความหมายของ *บรรณาธิการ* ไว้ว่า ผู้จัดเลือกเฟ้น รวบรวม ปรับปรุง และรับผิดชอบเรื่องลงพิมพ์ และในมาตรา 4 แห่งพระราชบัญญัติการพิมพ์ พุทธศักราช 2550 ระบุว่า *บรรณาธิการ* หมายความถึง บุคคลผู้รับผิดชอบ ในการจัดทำ และควบคุมเนื้อหา ข้อความ หรือภาพ ที่ลงพิมพ์ในหนังสือพิมพ์ รวมทั้งวัสดุ หรือเอกสาร ที่แทรกในหนังสือพิมพ์ โดยความเห็นชอบของบรรณาธิการด้วย เมื่อหนังสือพิมพ์ มีความหมายรวมไปถึง นิตยสาร วารสาร สิ่งพิมพ์ ที่เรียกชื่ออย่างอื่น ในทำนองเดียวกัน

## ประเภทของบรรณาธิการ
* **[[บรรณาธิการอำนวยการ]]** () ทำหน้าที่เชื่อมโยงและประสานงาน ระหว่างฝ่ายบริหาร และฝ่ายปฏิบัติการของสิ่งพิมพ์
* **บรรณาธิการที่ปรึกษา** () ทำหน้าที่ให้คำปรึกษาแก่บรรณาธิการ ในกรณีต่าง ๆ
* **[[บรรณาธิการบริหาร]]** () หรือ *บรรณาธิการใหญ่* () ทำหน้าที่รับผิดชอบฝ่ายนโยบายของสิ่งพิมพ์ในภาพรวม ทั้งเรื่องธุรกิจ และการนำเสนอเนื้อหา ตลอดจนการประสานงานกับฝ่ายต่าง ๆ
* **บรรณาธิการผู้พิมพ์ผู้โฆษณา** () ทำหน้าที่จัดการ และรับผิดชอบในการพิมพ์ ตลอดจนจัดการ ให้สิ่งพิมพ์แพร่หลายออกไป ด้วยประการใด ๆ ไม่ว่าจะเป็นการขาย หรือให้เปล่า รวมถึงการเป็นผู้รับผิดชอบต่อเนื้อหาที่ลงตีพิมพ์ โดยมักจะตกเป็นจำเลย ในกรณีที่ถูกฟ้องร้องดำเนินคดี จนมีผู้ให้ฉายาว่า “บ.ก.ติดคุก”
* **บรรณาธิการภาพ** () ทำหน้าที่รวบรวม คัดเลือก และควบคุม การนำเสนอภาพในสิ่งพิมพ์ทุกกรณี โดยมักมีการแบ่งแยกในโครงสร้างของนิตยสาร
* **บรรณาธิการข่าว** () ทำหน้าที่ตรวจแก้ รวบรวม คัดเลือก และควบคุม การนำเสนอเนื้อหาข่าวในกลุ่มเนื้อหาที่แตกต่างกันไป เช่น การเมือง เศรษฐกิจ การศึกษา ภูมิภาค กีฬา บันเทิง เป็นต้น จากนั้นจึงนำเสนอไปยังบรรณาธิการบริหารอีกชั้นหนึ่ง
* **สาราณียกร** () ทำหน้าที่เช่นเดียวกับบรรณาธิการ ในกรณีของสิ่งพิมพ์เฉพาะกิจ เช่น หนังสือรุ่นนักเรียนนักศึกษา หนังสือที่ระลึกในโอกาสต่าง ๆ เป็นต้น

### กองบรรณาธิการ
*กองบรรณาธิการ* เป็นกลุ่มบุคคลซึ่งทำหน้าที่เป็นคณะทำงานของบรรณาธิการ ในการช่วยตรวจสอบบทความแทนบรรณาธิการ รวมถึงการเขียนคอลัมน์ที่สำคัญในฉบับ เช่น บทบรรณาธิการ, คอลัมน์จดหมายถึงบรรณาธิการ () รายงานพิเศษ (สกู๊ป; ), บทสัมภาษณ์ เป็นต้น

## อ้างอิง


หมวดหมู่:อาชีพ
หมวดหมู่:สื่อมวลชน
หมวดหมู่:วารสารศาสตร์
แอร์สเทอร์ เอ็ฟเซ ไคเซิร์สเลาเทิร์น

**แอร์สเทอร์ เอ็ฟเซ ไคเซิร์สเลาเทิร์น** () เป็นสโมสรในประเทศเยอรมนี อยู่ที่เมืองไคเซิร์สเลาเทิร์นในรัฐไรน์ลันท์-ฟัลทซ์

## ประวัติ
เริ่มก่อตั้งเมื่อ 2 มิถุนายน ค.ศ. 1900 โดยการรวมตัวกันระหว่าง 2 สโมสรฟุตบอลในเมืองไคเซิร์สเลาเทิร์น คือ *Germania 1896 Kaiserslautern* และ *FG Kaiserslautern* เกิดเป็นสโมสรฟุตบอล *FC 1900 Kaiserslautern* ถัดจากนั้นในปี ค.ศ. 1909 ทางสโมสรได้รวมตัวกับ *FC Palatia Kaiserslautern* (ก่อตั้งเมื่อ ค.ศ. 1901) และ *FC Bavaria Kaiserslautern* (ก่อตั้งเมื่อ ค.ศ. 1902) เปลี่ยนชื่อเป็น *FV 1900 Kaiserslautern* และในปี ค.ศ. 1929 รวมตัวกับ  *SV Phönix Kaiserslautern* กลายเป็น *FV Phönix-Kaiserslautern* หลังจากนั้น 30 ปี จึงได้เปลี่ยนชื่อเป็น 1. FC Kaiserslautern

ฟุตบอลโลก ปี 1954 เป็นปีที่ทีมชาติเยอรมันได้ชนะเลิศโลก นักเตะชุดนั้นมีนักเตะจาก 1. เอฟเซ ไคเซิร์สเลาเทิร์น  5 คน ช่วยให้เยอรมันได้ชนะเลิศโลก ประกอบด้วย ฟริทซ์ วัลเทอร์ (กัปตันทีมชาติ), ฮอสท์ เอคเคิล, แวร์เนอร์ โคลไมเออร์, แวร์เนอร์ ลีบริช, ออทท์มาร์ วัลเทอร์

ในปี 1997/1998 ภายใต้การคุมทีมของออทโท เรฮาเกิล แอร์สเทอร์ไคเซิร์สเลาเทิร์นสร้างประวัติศาสตร์คว้าชนะเลิศบุนเดิสลีกาได้ตั้งแต่ฤดูกาลแรกที่เลื่อนชั้นมาจากลีกา 2 เป็นทีมแรกในประวัติศาสตร์ของเยอรมนี และนับเป็นชนะเลิศลีกสูงสุดของเยอรมนีครั้งที่ 4 ของสโมสรฟุตบอลแห่งนี้

## เกียรติประวัติ

### ระดับประเทศ

* **[[บุนเดิสลีกา]]** 
** **ชนะเลิศ (4):** 1950–51, 1952–53, 1990–91, 1997–98
***รองชนะเลิศ (4):* 1948, 1954, 1955, 1993–94

* **[[ซไวเทอบุนเดิสลีกา]]**
****ชนะเลิศ (2):** 1996–97, 2009–10

* **[[เดเอ็ฟเบ-โพคาล]]** 
** **ชนะเลิศ (2):** 1989–90, 1995–96
***รองชนะเลิศ (6):* 1960–61, 1971–72, 1975–76, 1980–81, 2002–03, 2023-24
   
* **[[เดเอ็ฟเอ็ล-ซูเพอร์คัพ]]**
** **ชนะเลิศ (1):** 1991

### ระดับทวีปยุโรป
* **[[ยูฟ่าแชมเปียนส์ลีก]]**
** *รอบก่อนรองชนะเลิศ (1):* 1998–99

* **[[ยูฟ่าคัพ]]**
** *รอบรองชนะเลิศ (2):* 1981–82, 2000–01

### ระดับภูมิภาค
* **ลีกสูงสุดเยอรมันฝั่งตะวันตกเฉียงใต้** 
** **ชนะเลิศ (11):** 1947, 1948, 1949, 1950, 1951, 1953, 1954, 1955, 1956, 1957, 1963
***รองชนะเลิศ (2):* 1945–46, 1957–58

## ผู้เล่นที่มีชื่อเสียงของสโมสร
* Fritz Walter
* Michael Ballack
* Miroslav Klose
* Mario Basler
* Andreas Brehme
* Stefan Kuntz
* Olaf Marschall
* Youri Djorkaeff
* Hans-Peter Briegel
* Ciriaco Sforza
* Klaus Toppmöller
* Halil Altıntop
* Ronnie Hellström
* Miroslav Kadlec
* Pavel Kuka
* Wynton Rufer
* Mark Schwarzer
* Ervin Skela
* Marian Hristov
* Igli Tare
* Lucien Mettomo
* Datsakorn Thonglao
* Tim Wiese
* Tamas Hajnal
* Ottmar Walter
* Horst Eckel
* Werner Kohlmeyer
* Werner Liebrich

## ผู้เล่นชุดปัจจุบัน

 

 

## อ้างอิง

## แหล่งข้อมูลอื่น
* Official team website
* Abseits Guide to German Soccer 
* Kaiserslautern statistics 
* 

หมวดหมู่:สโมสรฟุตบอลในประเทศเยอรมนี
หมวดหมู่:สโมสรในบุนเดิสลีกา
หมวดหมู่:สโมสรกีฬาที่ก่อตั้งในปี พ.ศ. 2443
หมวดหมู่:รัฐไรน์ลันท์-ฟัลทซ์
วิทยุครอบครัวข่าว

**วิทยุครอบครัวข่าว** ดำเนินการโดย บริษัท เซิร์ช ไลฟ์ จำกัด ออกอากาศทางสถานีวิทยุกระจายเสียงเสียงจากทหารเรือ 1 วังนันทอุทยาน (ชื่อย่อ: ส.ทร.1 วังนันทอุทยาน) แผนกวิทยุกระจายเสียง กองวิทยุกระจายเสียงและวิทยุโทรทัศน์ สำนักปฏิบัติการ กรมการสื่อสารและเทคโนโลยีสารสนเทศทหารเรือ กองบัญชาการกองทัพเรือ ระบบเอฟเอ็ม ความถี่ 106 เมกะเฮิร์ตซ์ เริ่มตั้งแต่วันเสาร์ที่ 1 ธันวาคม พ.ศ. 2550 เวลา 00.00 น. เป็นต้นมา จนถึงปัจจุบัน โดยรูปแบบการนำเสนอส่วนมากเป็นการรับสัญญาณถ่ายทอดเสียง รายการโทรทัศน์ประเภทข่าว และเหตุการณ์ปัจจุบัน ที่ออกอากาศทางช่อง 3 เอชดี อีกส่วนหนึ่งเป็นรายการวิทยุ ที่มีกลุ่มผู้ประกาศข่าวและพิธีกร “ครอบครัวข่าว 3” เป็นผู้ดำเนินรายการ

## ประวัติ
*วิทยุครอบครัวข่าว ส.ทร. FM 106 MHz.* เกิดขึ้นจากแนวคิดของวิบูลย์ ลีรัตนขจร ประธานเจ้าหน้าที่บริหารกลุ่มบริษัทเซิร์ช มีวัตถุประสงค์เพื่ออำนวยความสะดวกแก่ผู้ติดตามรายการข่าว ของ ครอบครัวข่าว 3 ที่ประสบปัญหาไม่สามารถรับชมรายการทางโทรทัศน์ได้ เนื่องจากสภาพการจราจรติดขัดอยู่บนท้องถนนในกรุงเทพมหานคร รวมถึงเพื่อเปิดพื้นที่นำเสนอข่าวสาร ด้วยความใกล้ชิดผูกพัน ผ่านทางการเล่าข่าวทางวิทยุเพิ่มขึ้น

สำหรับเนื้อหารายการของ *วิทยุครอบครัวข่าว* นำเสนอรายการประเภทข่าว สนทนา และรูปแบบหลากหลาย ออกอากาศตลอด 24 ชั่วโมง ซึ่งต่างจากการผลิตรายการโทรทัศน์ ที่มีข้อจำกัดในเรื่องเวลา จึงทำให้ต้องกระชับเนื้อหา ขณะที่การผลิตรายการวิทยุ สามารถดำเนินรายการไปได้ตลอดทั้งวัน จึงให้เนื้อหาในเชิงลึกได้ นับว่าวิทยุครอบครัวข่าว เป็นส่วนเติมเต็มของกลุ่มรายการครอบครัวข่าว 3 นั่นเอง โดยได้รับความร่วมมือจากแผนกวิทยุกระจายเสียง กองวิทยุกระจายเสียงและวิทยุโทรทัศน์ สำนักปฏิบัติการ กรมการสื่อสารและเทคโนโลยีสารสนเทศทหารเรือ กองทัพเรือ ต้นสังกัดของสถานีวิทยุเสียงจากทหารเรือ (ส.ทร.1 วังนันทอุทยาน) ในการออกอากาศ ด้วยระบบเอฟเอ็ม ความถี่ 106 เมกะเฮิร์ตซ์, ฝ่ายข่าว สถานีวิทยุโทรทัศน์ไทยทีวีสีช่อง 3 อสมท ททบ. กองทัพบก ที่อนุญาตให้ถ่ายทอดเสียงรายการข่าวของสถานีฯ ออกอากาศทางวิทยุ และอนุญาตให้ใช้ข้อมูลข่าวสารต่าง ๆ ประกอบในการผลิตรายการทางวิทยุ ตลอดจนชื่อ *ครอบครัวข่าว* เพื่อให้ผู้ชมและผู้ฟัง เข้าใจเชื่อมโยงกันระหว่างรายการข่าวทางโทรทัศน์และวิทยุ

## อ้างอิง
* เว็บไซต์วิทยุครอบครัวข่าว

## แหล่งข้อมูลอื่น
* เว็บไซต์อย่างเป็นทางการ
* บริษัท เซิร์ช เอ็นเทอร์เทนเมนท์ จำกัด
*กิจการวิทยุกระจายเสียงทหารเรือ

หมวดหมู่:สถานีวิทยุในประเทศไทย
หมวดหมู่:ครอบครัวข่าว 3
หมวดหมู่:หน่วยงานในสังกัดกองทัพเรือไทย
โจ-วิลฟรีด ซองกา

**โจ-วิลฟรีด ซองกา** (Jo-Wilfried Tsonga, เกิด 17 เมษายน 1985) เป็นนักเทนนิสอาชีพชาวฝรั่งเศส เกิดในครอบครัวเชื้อสายคองโก-ฝรั่งเศส 

เขาเริ่มเล่นเทนนิสตั้งแต่อายุยังน้อยและเข้าสู่การแข่งขันระดับอาชีพในปี 2004 ซองกาเป็นที่รู้จักในระดับสากลหลังเข้าถึงรอบชิงชนะเลิศ Australian Open ปี 2008 และติดอันดับสูงสุดใน Top 10 ของ ATP rankings เขาคว้าแชมป์ ATP Tour หลายรายการ 

มีผลงานเด่นรวมถึงเหรียญเงินประเภทคู่ผสมในโอลิมปิกฤดูร้อน 2012 และเป็นส่วนหนึ่งของทีมฝรั่งเศสที่คว้าแชมป์ Davis Cup ในปี 2017 เขาเป็นนักเทนนิสที่มีสไตล์เกมรุกและตีลูกแรง สามารถเล่นได้หลายพื้นผิว ทั้งฮาร์ดคอร์ท คลย์คอร์ท และกราสคอร์ท

## สถิติการแข่งขันอาชีพ
### แกรนด์สแลม ชายเดี่ยว รอบชิงชนะเลิศ (1)

#### รองชนะเลิศ (1)

## หมายเหตุ

## อ้างอิง

## แหล่งข้อมูลอื่น

*  

### ข้อมูล
* 
* 
* 
* 
* 

หมวดหมู่:นักเทนนิสชาวฝรั่งเศส
หมวดหมู่:บุคคลจากจังหวัดซาร์ต
หมวดหมู่:นักเทนนิสในโอลิมปิกฤดูร้อน 2012
หมวดหมู่:นักกีฬาฝรั่งเศสที่ได้เหรียญเงินโอลิมปิก
เพอร์ซิอัสปล่อยแอนดรอมิดา

**เพอร์ซิอัสปล่อยแอนดรอมิดา** () เป็นภาพเขียนสีน้ำมันที่เขียนโดยเปเตอร์ เปาล์ รือเบินส์ จิตรกรชาวเฟลมิชคนสำคัญในสมัยฟื้นฟูศิลปวิทยา ปัจจุบันตั้งแสดงอยู่ที่พิพิธภัณฑสถานศิลปะแห่งเบอร์ลินในประเทศเยอรมนี รือเบินส์เขียนภาพ "เพอร์ซิอัสปล่อยแอนดรอมิดา" เสร็จในปี ค.ศ. 1620

ภาพเขียนภาพนี้เป็นส่วนหนึ่งของงานสะสมของแอม. ปัสกีเยในรูอ็องซึ่งถูกประมูลขายในปารีสเมื่อปี ค.ศ. 1755 ในคริสต์ศตวรรษที่ 18 ภาพเขียนนี้ก็กลายไปเป็นส่วนหนึ่งของงานสะสมของพระเจ้าฟรีดริชที่ 2 แห่งปรัสเซีย และในปี ค.ศ. 1830 ภาพ "ปล่อยแอนดรอมิดา" ได้กลายไปเป็นส่วนหนึ่งของงานสะสมของพิพิธภัณฑ์ศิลปะแห่งเบอร์ลิน

ภาพนี้คล้ายกับภาพเขียนชื่อเดียวกันอีกภาพหนึ่งที่รือเบินส์เขียน ซึ่งปัจจุบันตั้งแสดงอยู่ที่พิพิธภัณฑสถานแอร์มิทาชในเมืองเซนต์ปีเตอร์สเบิร์ก เป็นภาพเขียนจากตำนานเทพเจ้ากรีกที่เป็นภาพของเทพเพอร์ซิอัสกำลังปล่อยตัวเทพีแอนดรอมิดาหลังจากที่ได้รับชัยชนะต่อพรายทะเลที่จับแอนดรอมิดาไปเป็นนักโทษ เทพเพอร์ซิอัสแต่งตัวอย่างทหารโรมัน สวมหมวกทหาร เสื้อเกราะ และมีชายคลุมสีแดง ทางด้านขวาของภาพมียุวเทพสองตน ตนหนึ่งช่วยแก้เชือกที่มัดเทพีแอนดรอมิดากับก้อนหิน ส่วนทางด้านซ้ายของภาพมียุวเทพอีกสองตนกำลังเล่นอยู่กับเพกาซัส ซึ่งเป็นม้ามีปีกของเพอร์ซิอัส

## อ้างอิง
 

## ดูเพิ่ม
*เปเตอร์ เปาล์ รือเบินส์
*เพอร์ซิอัส
*เพกาซัส

หมวดหมู่:เปเตอร์ เปาล์ รือเบินส์
หมวดหมู่:จิตรกรรมบาโรก
หมวดหมู่:จิตรกรรมในคริสต์ทศวรรษ 1620
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับตำนานเทพ
ฟลีตสตรีต

thumb|300px|ป้ายถนนฟลีทสตรีต

**ฟลีตสตรีต** () เป็นถนนในกรุงลอนดอน อังกฤษ ตั้งชื่อตามแม่น้ำฟลีทซึ่งปัจจุบันไหลอยู่ข้างใต้ถนน ถนนฟลีตเป็นที่ตั้งของสำนักงานหนังสือพิมพ์ต่างๆ จนถึงทศวรรษที่ 1980 แม้ว่าสำนักงานของสื่อมวลชนรายใหญ่แห่งสุดท้ายคือ Reuters จะย้ายออกไปตั้งแต่ พ.ศ. 2548 แต่ชื่อถนนก็ยังคงถูกใช้เรียกแทนสื่อสารมวลชนสัญชาติบริเตน

## ประวัติและสถานที่
thumb|300px|ฟลีตสตรีต เมื่อ พ.ศ. 2433
ฟลีตสตรีตเริ่มต้นจากถนนที่ทอดจากนครลอนดอน ไปยังศูนย์กลางทางการปกครองที่เวสต์มินสเตอร์ ความยาวของถนนแสดงถึงการขยายตัวของเมืองในศตวรรษที่ 14 ปลายสุดด้านทิศตะวันออกเป็นจุดที่แม่น้ำฟลีทไหลแนบกับ walls of London ในยุคกลาง ปลายด้านทิศตะวันตกคือเทมเปิลบาร์ ที่แสดงขอบเขตของเมืองที่ขยายมาถึงจุดนี้เมื่อ พ.ศ. 1872

ด้านทิศใต้ของถนนเป็นกลุ่มอาคารที่รู้จักในชื่อว่า The Temple ซึ่งเคยเป็นของอัศวินเทมพลาร์ เป็นที่ตั้งของอินส์ออฟคอร์ทสองในสี่แห่ง คือ อินเนอร์เทมเปิล และมิดเดิลเทมเปิล บริเวณใกล้เคียงมีสำนักงานของทนายความมากมาย
[thumb|right|300px|[Ludgate Circus]]
กิจการหนังสือพิมพ์เริ่มต้นใน Fleet Street เมื่อประมาณ พ.ศ. 2043 โดย Wynkyn de Worde ลูกมือฝึกหัดของ William Caxton ได้ก่อตั้งโรงพิมพ์ขึ้นใกล้กับ Shoe Lane ขณะที่ในช่วงเวลาเดียวกัน Richard Pynson ได้ก่อตั้งสำนักพิมพ์และโรงพิมพ์ติดกับ St Dunstan's church ต่อมามีสำนักพิมพ์และโรงพิมพ์อื่นๆเพิ่มขึ้น ซึ่งโดยหลักแล้วจะ supply legal trade ใน Law Inns สี่แห่งในบริเวณนั้น ต่อมาในเดือนมีนาคม พ.ศ. 2245 หนังสือพิมพ์ *[[เดอะเดลีคูแรนท์]]* ซึ่งเป็นหนังสือพิมพ์รายวันฉบับแรกของลอนดอน ได้จัดพิมพ์ขึ้นที่ Fleet Street ใน premises เหนือ White Hart Inn

ที่เทมเปิลบาร์ทางทิศตะวันตก ซึ่งเป็นจุดสิ้นสุดอาณาเขตของนครลอนดอนบนฟลีตสตรีต จะเป็นจุดเริ่มต้นของถนนสแตรนด์ ทางทิศตะวันออกเลยจาก Ludgate Circus ออกไป ถนนจะลาดขึ้นตาม Ludgate Hill สถานีรถไฟใต้ดินที่อยู่ใกล้ที่สุดคือ Temple, Chancery Lane, และแบล็กเฟลียร์

หมวดหมู่:ลอนดอน
เอเคอร์ (แก้ความกำกวม)

__NOTOC__
**เอเคอร์** อาจจะหมายถึง

* เอเคอร์ (Acre) -  เป็นหน่วยวัดพื้นที่ของตะวันตก เอเคอร์หนึ่งเท่ากับ 4,046.8564224 ตารางเมตร (เอเคอร์สากล) หรือ 4,840 ตารางหลา หรือ 43,560 ตารางฟุต
* เอเคอร์ (Acre) - เมืองทางตะวันตกของกาลิลีในอิสราเอล
* อากรี (Acre) - รัฐในบราซิล
* แม่น้ำอากรี (Acre River) - แม่น้ำที่ไหลผ่านเปรู โบลิเวีย และบราซิล
รูปขบวนเชิงยุทธวิธี

thumb|right|การจัดกระบวนทัพนาวีของกองทัพเรือ

**การจัดกำลังพลเชิงยุทธวิธี** คือการจัดเรียงหรือการใช้งานหน่วยรบเคลื่อนที่เช่นทหารราบ ทหารม้า อากาศยาน และเรือรบ การจัดกระบวนทัพนี้มีการใช้มาแต่โบราณไม่ว่าจะในชนเผ่ามาวรี หรือในสมัยโบราณ หรือสมัยกลาง เช่น กำแพงโล่ (นอร์สโบราณ:skjaldborg) ฟาลังซ์ การจัดกระบวนเชืงยุทธวิธีนั้นรวมไปถึง
* กระบวนทัพรูปลิ่ม
* กระบวนทัพสี่เหลี่ยมจัตุรัส
* กระบวนทัพแถวตอน
* กระบวนทัพแถวหน้ากระดาน
สำหรับรูปแบบกระบวนทัพของกองทัพอากาศนั้นได้แก่
* vee-formation
* echelon
* combat box
* finger-four

สำหรับกองหน้านั้นหมายถึงหน่วยทหารที่อยู่หน้าสุดของกระบวนทัพ และกองหลังหมายถึงหน่วยทหารที่อยู่หลังสุดของกระบวนทัพ

## อ้างอิง

หมวดหมู่:รูปขบวนเชิงยุทธวิธี